13 



Es ist ein alt Teutsches Sprichwort: Fromm soll man sein, [s.saj 



aber nit gar zu Fromm. "Wer diß kan, der kan vielleicht mehr dann ich. Ich 

 bin ja deren keiner, der zu jederzeit Ziel vnd Maaß wüste zu treffen. Ich hab 

 vermeint. Ich woll mich der heucheley abthun, vnd in Gottes Sachen eine 

 gewissenhafte, ja Teutsche Redligkeit brauchen. Darüber zürnen die Geist- 

 liche mit mir, die Weltliche aber schelten mich einen Narren. War ists, ein 

 Narr fehrt herauß: War ist es auch, ein Philosophus tauget nicht vnder die 

 Welt, am wenigsten vnder die Geistliche. "War ist auch dieses: Die Kinder 

 der Welt seind klüger dann die Kinder deß Reichs in jhrer art. Der Narr- 

 heit, der Philosophischen vngeschicklichkeit, vnd deß Schulsacks kan ich mich 

 nit allerdings verzeihen. Der Kindschafft deß Reichs Gottes wünsch ich mich 

 täglich mit besserem grund zu rühmen zu haben: welches nun auß disen 

 dreyen die schuld habe, das weiß Gott. Jm sey wie im wolle, so ist es herauß. 

 Vnd zwar die Geistlichen schelten mich nit darumb, das ich meines hertzen 

 grund entdecke. Das aber meines hertzen grund änderst sein soll, dann bey 

 jhnen; das geben sie meiner Vernunft die schuld, mainen ich henge derselben 

 zuviel nach, vnd lasse mir in glaubens Sachen etwas besunders gefallen, wie 

 ich in der Philosopliiä gewohnt, dessen sich die Leute vber mich zu ver- 

 wundern haben sollen. Wann ich mich dann wehre, vnd beweise, das dem 

 nicht also seye; so zürnen sie mit mir, als einem stoltzen, ehrsüchtigen, mit 

 geschicklicheit Prangenden, eigensinnigen; werffen mich zwar nit auß der 

 Kirchen vnd Comunion, wie sie sagen, lassen mich aber auff begehren auch 

 nicht hinzu, Ich erkläre dann meines Hertzen grund änderst, mit vnder- 

 schreibung jhres libri Symbolici, mit diser jhres Ampts entschuldigung, Man 

 soll das Heilige nicht für die Hunde werffen. Diß jhr zürnen deuten sie einen 

 Eyffer vmb das angerichte Ergernuß, vnd eine notwendige fürsorg für jhre 

 gemeinden, vnd jhren nachklang bey den Feinden. Bey dieser jhrer deuttung 

 muß ich sie pleiben lassen, biß auff den Tag deß Herren, I. Cor. 3 vnd 4. [S. 4] 

 Dann ich soll vnd will vnserm Ertzhirten nit in sein Richterambt greiffen. 



